Yrjö Kajava

Yrjö Henrik Kajava, entinen Nylund () oli suomalainen lääkäri, anatomi, rotututkija ja antropologi. Hän toimi anatomian ylimääräisenä professorina Helsingin yliopistossa vuodesta 1921 ja professorina alkaen vuodesta 1924. Hän oli myös varsin kiinnostunut rotututkimuksista. 

Kajavan vanhemmat olivat suutari Karl Henrik Nylund ja Amalia Helminen. Hän pääsi ylioppilaaksi 1904 Hämeenlinnan lyseosta ja valmistui Helsingin yliopistosta lääketieteen kandidaatiksi 1908 ja lääketieteen lisensiaatiksi ja tohtoriksi 1914. Kajava oli naimisissa vuodesta 1912 Fanny Leonarda Borisovin kanssa.  

Hänen väitetään tutkineen teloittuja punavankeja Hennalan vankileirillä 1918. 

Yrjö Kajava kirjoitti vuonna 1926: ”Vasta kaikkia näitä monia eri ominaisuuksia (pään ja kehon mittasuhteet, tukan ja silmien väri) vertailemalla voidaan muodostaa käsitys siitä ideaalityypistä, joka on luonteenomainen jollekin kansanrodulle tai ideaalityypille.” 

Kajavan nimellä kulkee myös anatomis-fysiologinen hierontamenetelmä, kajava-terapia.

Teoksia 
 Die kurzen Muskeln un die langen Beugemuskeln der Säugetierhand 1910–1923
 Ihmisen anatomia, WSOY, 1912
 Kotieläintemme anatomia, WSOY, 1916

Lähteet 

Suomalaiset lääkärit
Helsingin yliopiston professorit
Suomalaiset antropologit
Vuonna 1884 syntyneet
Vuonna 1929 kuolleet
Suomalaiset anatomit
Suomalaiset professorit